Kerala Rains Live Update കോട്ടയം കൂട്ടിക്കലില് ഉരുള്പൊട്ടല്: 13 പേരെ കാണാതായി 3 മൃതദേഹങ്ങള് കണ്ടെത്തി മൂന്ന് വീടുകള് ഒലിച്ചുപോയി Kerala Rains Live Update കോട്ടയം കൂട്ടിക്കലില് Koottikkal ഉരുള്പൊട്ടലില് landslide 13 പേരെ കാണാതായി. കൂട്ടിക്കല് വില്ലേജിലെ പ്ലാപ്പള്ളിയിലുണ്ടായ ഉരുള് പൊട്ടലിലാണ് 13 പേരെ കാണാതായത്. ഇതില് മൂന്നു പേരുടെ മൃതദേഹങ്ങള് ലഭിച്ചു. മൂന്ന് വീടുകള് ഒലിച്ച് പോയി. ഒരു വീട്ടിലെ 6 പേരെ കാണാതായി. 10 പേര്ക്കായി തിരച്ചില് തുടരുകയാണ്.ഇതിനിടെ, കേരളത്തിന് സമീപം വീണ്ടും ന്യൂനമര്ദം രൂപപ്പെടുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. 24 മണിക്കൂറിനുള്ളില് അറബി കടലില് ന്യൂനമര്ദ്ദം Low Pressure രൂപപ്പെടുമെന്നാണ് മുന്നറിയിപ്പ്. സംസ്ഥാനത്ത് ആറ് ജില്ലകളില് റെഡ് അലര്ട്ട് Red Alert പ്രഖ്യാപിച്ചു. പത്തനംതിട്ട, കോട്ടയം, എറണാകുളം, ഇടുക്കി, തൃശൂര്, പാലക്കാട് ജില്ലകളിലാണ് റെഡ് അലര്ട്ട്. അതിനാല് അടുത്ത 24 മണിക്കൂര് അതീവ ജാഗ്രത പുലര്ത്തേണ്ടതാണ്. തിരുവനന്തപുരം, കൊല്ലം, പത്തനംതിട്ട, കോട്ടയം, ഇടുക്കി ജില്ലകളില് പല സ്ഥലങ്ങളിലും തോടുകള് കരകവിഞ്ഞു. പല റോഡുകളിലും വെള്ളം കയറി. പൂഞ്ഞാര് തെക്കേക്കരയില് റെക്കോഡ് മഴയാണ് ഒറ്റമണിക്കൂറിനുള്ളില് പെയ്തത്. ഇവിടെ പല റോഡുകളും വെള്ളത്തിലായി. പെരിങ്ങുളം അടിവാരം മേഖലയില് വെള്ളം കയറി. കാഞ്ഞിരപ്പള്ളി 26ാം മൈലില് വെള്ളം കയറിയതിനാല് എരുമേലി മുണ്ടക്കയം ഭാഗത്തേക്ക് യാത്ര നിരോധിച്ചു. ഇടുക്കിയില് ദേവികുളം ഗ്യാപ് റോഡ് വഴിയുള്ള ഗതാഗതം നിരോധിച്ചു. തിരുവനന്തപുരം നഗരത്തില് വെള്ളക്കെട്ടുണ്ടായി. കോട്ടയം ജില്ലയുടെ കിഴക്കന് മേഖലയില് മഴ ശക്തമായി തുടരുകയാണ്. പൂഞ്ഞാര്, മുണ്ടക്കയം, ഇളങ്കാട് തുടങ്ങിയ പ്രദേശങ്ങളിലാണ് ശക്തമായി മഴ പെയ്യുന്നത്. പൂഞ്ഞാര് തെക്കേക്കരയില് മാത്രം കഴിഞ്ഞ ഒരു മണിക്കൂറിനിടെ 75 മി.മീറ്ററിന് മുകളില് മഴ പെയുതവെന്നാണ് പറയുന്നത്. കാഞ്ഞിരപ്പള്ളിഈരാറ്റുപേട്ട റോഡില് വെളളം കയറി. കൈത്തോടുകള് കരകവിഞ്ഞൊഴുകുകയാണ്. മുണ്ടക്കയം ക്രോസ് വേയില് വെള്ളം കയറി ഗതാഗതം തടസ്സപ്പെട്ടു. മേഖലയില് നിരവധി വീടുകള് വെള്ളത്തിനടിയിലായിട്ടുണ്ട്.തത്സമയ വിവരങ്ങള് ചുവടെ...